Diari Oficial de la Generalitat Valenciana


Sumari del DOGV 4818, del 12-08-2004 (2004/8570)

ORDE de 28 de juliol del 2004, de la Conselleria de Sanitat, per la qual es convoquen ajudes per a la realització de treballs d'investigació en matèria de drogodependències i altres addiccions, per a l'any 2004.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8570


Data del document
:   28-07-2004

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública
    * societat sense fins de lucre
    * professió sanitària
    * servei social
    * personal docent
    * universitat
    * projecte d'investigació
    * suport econòmic
    * toxicomania

ORDE de 28 de juliol del 2004, de la Conselleria de Sanitat, per la qual es convoquen ajudes per a la realització de treballs d'investigació en matèria de drogodependències i altres addiccions, per a l'any 2004. [2004/8570]
  
Entre els objectius de la Conselleria de Sanitat destaca, de forma prioritària, la investigació en tot el que es referix a les drogodependències i altres trastorns addictius, impulsant, per a això, les actuacions encaminades a fomentar i afavorir entre els professionals implicats, la constitució de grups d'investigació sobre el fenomen de les addiccions.
  
Per tot això, es convoquen les ajudes que es relacionen a continuació, que es regiran per les normes específiques contingudes en els corresponents annexos d'esta orde i, en allò que els siga d'aplicació, s'ajustaran a que es disposa en:
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
- El Text Refós de la Llei de la Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
Per tot això i fent ús de les facultats que em conferix l'article 35.ll) de la Llei 5/1983, de 30 de desembre, de Govern Valencià, l'article 47 bis del text refós de la Llei de la Hisenda Pública Valenciana, aprovat pel Decret Legislatiu de 26 de juny de 1991, del Consell de la Generalitat Valenciana i el Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat,
  
ORDENE
  
Article 1. Objecte i classes d'ajudes
  
La present orde té per objecte convocar un concurs públic per a la concessió de les ajudes que a continuació es relacionen, en matèria de drogodependències i altres addiccions, i aprovar les bases per què es regiran, que s'incorporen com a annex a la present orde:
  
\*Programa d'ajudes per a la realització de treballs d'investigació (annex I).
  
Article 2. Finançament
  
Les ajudes que regula esta orde es finançaran a càrrec dels Pressuposts de la Generalitat Valenciana per al 2004, secció 10, servici 02.97, Programa Pressupostari 313.20 €Drogodependències i altres addiccions?, línia de subvenció T4907000, aplicació pressupostària 12.48.75.4710.623.79.SZ, per un import total màxim de 82.000,00 euros.
  
DISPOSICIONS FINALS
  
Primera
  
Es delega el director general d'Atenció a la Dependència per a resoldre sobre les sol'licituds d'ajudes presentades a l'empara del que disposa la present orde, sense perjuí del que establix l'article 4 de l'Orde de 28 de juliol del 2003, de la Conselleria de Sanitat, per la qual es deleguen atribucions en matèria contractació administrativa i de gestió econòmica en diversos òrgans de la conselleria.
  
Segona
  
La Conselleria de Sanitat es reserva el dret, respectant l'autoria, de difondre i publicar els treballs dels projectes d'investigació que resulten seleccionats, durant el temps màxim de dos anys comptats des de la data d'aprovació de les memòries finals per part de la comissió de seguiment, sense abonar drets d'autoria addicional.
  
Si durant este període de temps els autors volen publicar el treball, ho sol'licitaran a la Direcció General d'Atenció a la Dependència que haurà d'autoritzar-ho per escrit. La reserva dels drets de publicació no implica compromís d'edició per a la Conselleria de Sanitat.
  
Tercera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 28 de juliol del 2004
  
El conseller de Sanitat,
  
VICENTE RAMBLA MOMPLET
  
ANNEX I
  
Bases de la convocatòria d'ajudes d'investigació en matèria de drogodependències i altres addiccions.
  
Primera. Finalitat de la convocatòria
  
1.1. L'objectiu general de la present convocatòria és contribuir a dinamitzar la producció d'investigacions, en l'àmbit de l'atenció i prevenció de les drogodependències i altres addiccions, desenvolupades per investigadors de la Comunitat Valenciana, durant l'exercici anual de 2004.
  
1.2. Les ajudes concedides tenen la finalitat de sufragar les despeses de funcionament que genere el desenvolupament del projecte d'investigació. En cap cas, les subvencions que regula esta orde poden ser destinades a finançar inversions, ni adquisicions de material inventariable i/o equipament.
  
Segona. Destinataris i forma de participació
  
2.1 Poden participar en esta convocatòria, les persones físiques i jurídiques que es detallen a continuació:
  
2.1.1 Persones físiques
  
a) El personal de plantilla de les institucions sanitàries, universitats, centres d'investigació i/o altres entitats públiques o privades, que no tinguen finalitat lucrativa, radicades, en tots els casos, a la Comunitat Valenciana.
  
b) El personal de plantilla de la xarxa de centres d'atenció i prevenció de les drogodependències de la Comunitat Valenciana, que han d'estar prèviament acreditats per al seu funcionament, de conformitat amb la normativa vigent en esta matèria.
  
c) El personal docent dels centres educatius no universitaris, públics i/o privats concertats, de la Comunitat Valenciana, que impartisquen tots els nivells d'ensenyament.
  
2.1.2 Persones jurídiques
  
a) Les universitats radicades a la Comunitat Valenciana
  
b) Les entitats sense ànim de lucre que siguen titulars de recursos, servicis i/o gestionen programes i activitats en matèria de prevenció, atenció, rehabilitació i/o reinserció social de drogodependents i altres tipus d'addiccions, radicades, en tots els casos, a la Comunitat Valenciana.
  
- En estos supòsits les entitats realitzaran el projecte d'investigació utilitzant els seus propis mitjans personals i materials.
  
2.2 El personal assenyalat en el punt 2.1.1 anterior podrà participar individualment o com a grup de treball.
  
Tercera. Sol'licituds i documentació
  
3.1 Sol'licituds.
  
Les persones físiques o jurídiques que desitgen prendre part en la convocatòria formularan les sol'licituds dirigides al director general d'Atenció a la Dependència, segons el model que figura en els annexos II, III i IV, segons es formule a títol individual, en grup de treball o per persona jurídica.
  
3.2 Documentació
  
La sol'licitud s'acompanyarà sempre dels documents següents:
  
3.2.1 Memòria del projecte d'investigació, amb el següent contingut mínim:
  
a) Dades d'identificació del projecte.
  
b) Relació, si és procedent, de l'equip investigador, amb indicació de l'investigador principal, dedicació horària al projecte i conformitat de la persona interessada acreditada amb la seua firma. S'ha d'aportar una fotocòpia del DNI o passaport de tots els membres de l'equip.
  
c) Objectius: generals i específics
  
d) Pla de treball: activitats i calendari de realització.
  
e) Pressupost: fonts de finançament del projecte.
  
3.2.2 Currículum de cada un dels investigadors que participen en el projecte, amb el contingut mínim següent:
  
a) Dades de filiació.
  
b) Formació acadèmica.
  
c) Activitat professional.
  
d) Activitat docent.
  
e) Publicacions.
  
f) Participacions en actes científics.
  
g) Altres investigacions realitzades.
  
h) Altres dades d'interés.
  
3.2.3 Certificat, nomenament o nòmina de l'any 2004 que acredite que tots els participants en el projecte complixen els requisits establits en la base segona.
  
3.2.4 En el cas de participar com a grup de treball, acta de constitució segons el model de l'annex V
  
3.2.5 Certificat, si és procedent, del responsable de la institució on s'haja de desenvolupar el projecte en què conste la conformitat per a la realització d'este.
  
3.2.6 En el cas que l'ajuda siga sol'licitada per una institució sense ànim de lucre, ha d'aportar-se el certificat acreditatiu de l'acord adoptat per l'òrgan competent, autoritzant la sol'licitud de l'ajuda així com una còpia autenticada o fotocòpia confrontada dels estatuts en què haurà de constar explícitament l'àmbit de la institució, així com la inexistència d'ànim de lucre entre els seus fins.
  
3.3 Termini i lloc de presentació
  
3.3.1 Les sol'licituds acompanyades de la documentació relacionada en les bases d'esta convocatòria han de presentar-se en el Registre de la Conselleria de Sanitat, siti al carrer del misser Mascó, 31 i 33, 46556 € València, sense perjuí del que establix l'article 38.4 de la Llei 4/1999, de 13 de gener, de modificació de la Llei 30/1992 de Règim Jurídic de les Administracions Públiques i del Procediment Administratiu Comú.
  
3.3.2 El termini de presentació de sol'licituds és de 15 dies, comptat a partir del dia següent al de la publicació d'esta orde en el Diari Oficial de la Generalitat Valenciana.
  
3.3.3 Si la documentació aportada fóra incompleta o no reunira els requisits exigits en les presents bases, el sol'licitant serà requerit per la Direcció General d'Atenció a la Dependència perquè, en el termini de 10 dies, complete la documentació o esmene la falta, amb l'advertència que, si no ho fera, s'arxivarà la sol'licitud de subvenció sense més tràmit.
  
Quarta. Procés de selecció
  
4.1 Comissió de selecció:
  
La selecció dels projectes i la proposta de concessió d'ajudes l'ha de fer una comissió composta per:
  
President: el director general d'Atenció a la Dependència o la persona que hi delegue.
  
Vicepresident: el secretari tècnic de Drogodependències de la Direcció General d'Atenció a la Dependència.
  
Vocals: la cap del Servici de Gestió de la Direcció General d'Atenció a la Dependència, un funcionari tècnic de la Direcció General d'Atenció a la Dependència, el cap de Secció d'Estudis i Investigació de la Direcció General d'Atenció a la Dependència i la cap de Secció d'Assistència i Sistemes d'Informació de la Direcció General d'Atenció a la Dependència.
  
Secretari: un funcionari de la Direcció General d'Atenció a la Dependència.
  
La comissió avaluadora pot sol'licitar l'assessorament dels tècnics o professionals que considere oportú per a completar la valoració dels projectes presentats. També pot comprovar mitjançant una entrevista els extrems adduïts pels sol'licitants que considere d'interés.
  
El funcionament de la comissió s'ajustarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
4.2 Criteris de selecció
  
Per a la concessió de les ajudes, a més de la quantia del pressupost global inclosa en els corresponents conceptes pressupostaris del programa 313.20, «Drogodependències i altres addiccions», dels Pressuposts de la Generalitat Valenciana per al 2004, que condiciona, sense possibilitat d'ampliació, les obligacions que es contraguen a càrrec d'este i, de la qualitat científica i rendibilitat social del projecte, els criteris que es tindran en compte seran els següents:
  
- Valoració de l'objecte de la investigació; el projecte ha de versar sobre temes relacionats amb l'atenció i prevenció de les drogodependències i altres addiccions a la Comunitat Valenciana, i, en particular, sobre els aspectes següents: tractaments biològics i psicoterapèutics, factors pronòstics, estudis d'evolució de tractaments, sistemes d'informació, estimació de costs de recursos i programes, valoració de l'efectivitat i eficàcia de programes de prevenció, disseny i gestió de programes de prevenció escolar i comunitària, estratègies preventives en l'àmbit laboral.
  
- Valoració del disseny del projecte: caràcter multicèntric, dissenys longitudinals, continuïtat, el nivell d'implicació d'altres institucions, adequació dels recursos financers previstos als objectius que es proposen, grau de viabilitat del projecte.
  
- Valoració de l'equip investigador: qualitat cientificotècnica de l'investigador principal i de la resta de l'equip, així com l'avaluació de les activitats realitzades per l'equip investigador en l'exercici 2003 i exercicis anteriors.
  
- Valoració del finançament del projecte: tenint major puntuació els que tingueren major autofinançament i diversitat de finançament extern, pública i/o privada.
  
Cinquena. Resolució de la convocatòria
  
5.1 La comissió de selecció, sobre la base dels criteris exposats, elaborarà una relació provisional dels projectes seleccionats, indicarà les quantitats proposades, i la relació provisional dels projectes no seleccionats, els quals seran notificats a les persones interessades.
  
5.2 S'establix un termini de deu dies hàbils, comptats a partir de la notificació de la relació provisional mencionada en el paràgraf anterior perquè:
  
- L'autor o autora, si el projecte és presentat per persona individual o persona jurídica, o el coordinador o la coordinadora si el projecte és en grup, remetran a la Direcció General d'Atenció a la Dependència un escrit que facen constar que accepten la realització del projecte presentat en les condicions aprovades per la comissió de selecció.
  
- Els autors o autores, coordinadors o coordinadores dels projectes no seleccionats poden presentar les al'legacions que estimen oportunes.
  
5.3 Transcorregut el termini establit en el paràgraf anterior, comprovats els escrits d'acceptació, estudiades i, si és procedent, ateses les al'legacions presentades, la Comissió de Selecció elevarà proposta definitiva a la Direcció General d'Atenció a la Dependència, que resoldrà la convocatòria.
  
5.4 La resolució de la convocatòria es publicarà en el Diari Oficial de la Generalitat Valenciana.
  
5.5 El termini màxim per a resoldre i notificar la concessió definitiva dels projectes serà de 3 mesos, comptats a partir del dia següent a la finalització del termini per a presentar sol'licituds.
  
5.6 Excepcionalment, podrà acordar-se l'ampliació dels terminis en els supòsits previstos en els articles 42.5 i 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, introduïts per la Llei 4/1999, de 13 de gener, de modificació de l'anterior.
  
5.7 En tots els casos, transcorregut el termini màxim sense haver-se notificat cap resolució expressa, es produiran els efectes arreplegats en l'article 44.1 del mateix text legal.
  
5.6 La Conselleria de Sanitat es reserva la facultat de deixar deserta, totalment o parcialment, l'adjudicació de les beques convocades en aquells supòsits en què no quede prou acreditada la idoneïtat o qualitat del projecte d'investigació, així com d'interpretar el contingut de les bases.
  
Sisena
  
Contra la resolució del director general d'Atenció a la Dependència, expressa o presumpta, que exhaurix la via administrativa, es pot interposar, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, potestativament recurs de reposició, en el termini d'un mes a comptar des de l'endemà al de la seua notificació o publicació, o bé pot interposar-se directament un recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, segons el que preveu la Llei 29/1998, de 13 de juliol, reguladora de la dita jurisdicció.
  
Setena
  
La Comissió de Selecció, una vegada adjudicades les beques d'investigació, farà funcions de seguiment, en concret li correspon:
  
7.1 Establir les directrius i procediments oportuns perquè els projectes es desenvolupen d'acord amb els objectius previstos i perquè els seus responsables tinguen l'assessorament que puguen necessitar.
  
7.2 Aprovar les memòries finals i elaborar l'informe final dels projectes
  
7.3 Proposar, si és procedent, la publicació d'algun dels projectes seleccionats o dels seus resums.
  
Huitena. Pagament i justificació de les ajudes
  
8.1 L'ordenació del pagament de les ajudes que es regulen en esta orde es farà en els termes següents:
  
1) Fins a un 60% del total de la beca concedida es podrà lliurar, prèvia presentació per part del beneficiari de la documentació següent:
  
- Justificació econòmica de les despeses materials derivades de l'execució del projecte. A fi de facilitar el procediment administratiu de la justificació, s'ha de presentar la documentació tenint en compte els aspectes següents:
  
a) Adjuntar els originals de les factures o rebuts emesos a nom de l'entitat o persona autora o coordinadora del projecte o d'algun dels membres que constituïsquen l'equip de treball, la composició dels quals ha d'estar especificada en el projecte presentat. En qualsevol cas, ha de figurar en els documents acreditatius de la despesa el títol del projecte.
  
b) Totes les factures han d'estar datades en el període comprés entre l'1 de gener i el 30 de novembre del 2004
  
2) L'últim 40% del total concedit, es lliurarà una vegada siga presentada per part del beneficiari la memòria final del projecte i
  
- Es presenten justificants de la despesa per la totalitat de l'ajuda concedida, d'acord amb els criteris establits en el punt anterior, i
  
- Es faça, per part de la comissió de seguiment, l'aprovació de la memòria i s'emeta l'informe final del projecte, en el qual es faça constar que el projecte s'ha dut a terme de conformitat amb la forma establida i té la suficient garantia de qualitat.
  
Prèviament a cada un dels pagaments, serà necessari un certificat de conformitat del director general d'Atenció a la Dependència de la comprovació i aprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
  
8.2 Els lliuraments es faran per transferència bancària a nom de la persona sol'licitant de l'ajuda si el projecte és individual o realitzat per una persona jurídica, i a nom del coordinador o coordinadora, si ha sigut sol'licitat per un grup.
  
Les persones beneficiàries que no presenten la documentació justificativa abans de l'1 de desembre del 2004, perdran el dret a percebre l'ajuda concedida.
  
Tota alteració de les condicions que s'han tingut en compte per a la concessió de les ajudes podrà donar lloc a la modificació de la resolució de concessió. Les persones beneficiàries queden sotmeses, en la part que es puga aplicar, al que prescriuen els articles 47 i 47.bis de la Llei de la Hisenda Pública de la Generalitat Valenciana i seran causes de reintegrament de les quantitats percebudes les previstes en l'article 47.9 de la mencionada llei.
  
Novena. Obligacions dels beneficiaris.
  
9.1 Sense perjuí de les altres obligacions que exigix la legislació vigent, l'acceptació de la realització dels projectes d'investigació i la percepció de les ajudes implica els compromisos següents:
  
a) Realitzar el projecte d'investigació.
  
b) Presentar a la Direcció General d'Atenció a la Dependència dos exemplars, un d'ells en suport informàtic, de la memòria d'investigació, on s'inclourà, de conformitat amb el que estabix la base huitena, la corresponent justificació de les despeses.
  
c) Deixar constància expressa de projecte d'investigació finançat o cofinançat per la Generalitat Valenciana en qualsevol relació que es mantinga amb tercers.
  
d) Si és procedent, facilitar a la Direcció General de Drogodependències dos exemplars de la publicació dels projectes d'investigació, comunicacions a congressos i/o reunions científiques, etc., que tinguen lloc com a conseqüència de l'ajuda d'investigació rebuda.
  
e) Formalitzar per escrit la cessió del seu projecte d'investigació, a fi de correspondre per part de la Conselleria al que estipula la disposició final segona d'esta orde.
  
f) Els beneficiaris de les beques, si és procedent, han d'acreditar, en el moment immediatament posterior a la recepció de la notificació de resolució de concessió, que es troben al corrent de les seues obligacions tributàries i de Seguretat Social, en la forma que s'establix en l'Orde de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
9.2 L'incompliment pels beneficiaris dels requisits establits en esta convocatòria, així com de les altres obligacions que exigix la legislació vigent originarà la revocació de les quantitats concedides, amb tots els efectes i les responsabilitats que es deriven dels incompliments.